**TEEHOIUTÖÖDE TEHNILINE KIRJELDUS**

Hankija nimi: Viru-Nigula vallavalitsus

Väikehanke nimetus: „Viru-Nigula valla teede pindamine 2025“

Hanke objektiks on Viru-Nigula valla kruuskattega teedele freesipuru laotamine ja kahekordne (2 x) tardkivikillustikuga pindamine.

Hankega soovitakse saada Viru-Nigula valla avalike teede kahekordset tardkivikillustikuga pindamist vastavalt järgnevale tehnilisele kirjeldusele.

**1. Tööde teostamise eeldatav aeg**

Alates lepingu sõlmimisest kuni 2 kuud. Tööde teostamise ajagraafik kooskõlastada seitsme (7) päeva jooksul pärast hankelepingu sõlmimist.

**2. Tööde käsitlusala**

2.1 Töö sisaldab kõiki masinaid, tööjõudu, seadmeid ja materjale ning kõigi tööde teostamist, kaasa arvatud segamine, transportimine, laotamine, tihendamine, hooldamine, liikluskorralduse muutmine, tee puhastamine ja katsetamine vastavalt lepingule.

2.2 Kõikidel hankedokumentide Mahuloendis nimetatud tänavatel tuleb teostada pindamisele eelnevad eeltööd ning kahekordne graniitkillustikuga pindamine, sideaineks bituumenemulsioon ning vastavate kaevukaante tasapinda tõstmine koostöös vee- ja kanalisatsioonikaevude valdajatega.

2.3 Tööde tegemisel tuleb arvestada standardi EVS-EN 12271 nõudeid, Transpordiameti (endise Maanteeameti) juhendeid „Pindamisjuhis“, TEK nõudeid ning “Teetööde tehniline kirjeldus”.

**3. Töö**

3.1 Tööde teostamisel tuleb lähtuda hankedokumentatsioonist kui tervikust, arvestades kõiki kehtivaid norme ja nõudeid ning hankija eesmärki.

3.2 Pakkuja on kohustatud enne pakkumuse esitamist tutvuma objektidega kohapeal, et hinnata töö tegelik maht ja esitada pakkumus lähtuvalt vahetult hinnatud mahtudest. Pakkuja on kohustatud kontrollima kas objekte läbivad maa-alused elektripaigaldised ja sideehitised.

3.3 Huvitatud isikud peavad hankeobjektiga tutvumiseks sobiva aja kokku leppima hankija kontaktisiku Veiko Hansariga tel. +372 5750 2662.

3.4 Hankija eeldab, et tööde teostamise objektiga tutvumine on eelkõige vajalik selleks, et pakkuja saaks oma pakkumuses arvestada töö tegeliku mahu ja kõigi oluliste asjaolude ning tingimustega, mis on vajalikud siduva pakkumuse ning koos sellega antavate kinnituste esitamiseks.

3.5 Hankija ei aktsepteeri ühtegi pakkuja hilisemat pretensiooni või nõuet, mis tuleneb sellest, et pakkuja ei ole saanud hankijalt või objekti ülevaatusel hankida temale pakkumuse koostamiseks vajalikku informatsiooni.

3.6 Kõikidel käesolevas Tehnilises kirjelduses nimetatud teedel tuleb teostada teede pindamise eeltööd ning pindamine olemasoleva katendi laiuselt, sideaineks bituumenemulsioon. Samuti tuleb teede peale- ja mahasõitudel teostada pindamist.

3.7 2-kordne pindamine eeltöödega – eeltööd ja pindamine teostada vastavalt pindamistööde nõuetele; eeltööd hõlmavad sõelutud freesipuru laotamist(võib teostada nii laoturi kui ka teehöövliga) paksus 10cm(tellija oma, asukohaga Kunda linn), teekalle kahe- või ühepoolne ca 3% või vastavalt olukorrale, kuid peab olema tagatud sadevee äravool teekattelt, pindamine graniitkillustikuga fr. 8-12 mm, pealiskiht gr.kild fr. 4-8 mm. Sideaineks bituumenemulsioon.

3.8 Kaetud tööd tuleb akteerida ja esitada kooskõlastamiseks ehitusjärelevalvele (Tellijale) enne nende katmist. Kooskõlastamata kaetud tööd ei kuulu väljamaksmisele.

3.9 Lisaks eelnimetatule hõlmavad eeltööd veerežiimi parandamist, aukude

täitmist/parandamist tee konstruktsiooniga samaväärse materjaliga ning mittekasutuses olevate liikluskünniste/kiirustõkete eemaldamist ning tasandamist. Olemasoleva sõidutee katte ja katte servade puhastamist. Kõikide olemasolevate kaevude ja kapete reguleerimist/ehitamist samasse tasapinda ehitatavate teekatetega.

3.10 Töövõtja kohustub profileerima teepeenrad selliselt, et oleks tagatud sademevee äravool katte pinnalt. Vajadusel teepeenrad täita kruusaseguga fr 0-16 mm või kaevata maha peenar koos materjali äraveoga.

3.11 Tööde alguses kohustub Töövõtja kutsuma kohale trasside valdajad ja koos fikseerima kaevude/kapete seisukorrad. Tööde lõppedes kutsuda kohale trasside valdajate esindajad ja kontrollida kaevude/kapete seisukorrad.

3.12 Enne pindamistööde algust katta kinni kaevude ja kapete luugid, vältimaks kaevuluukide kinni kruntimist/pindamist. Pindamisel kinni katta majade sissesõitude betoonkivi sillutised, et need ei määrduks bituumeniga. Sissesõitudel, kus paigaldatud sillutised, pinnata kuni sillutiseni.

3.13 Töövõtja kohustub tähistama objektid nõuetekohaselt ning paigaldama ehitusaegse liikluskorralduse teavitustahvlid. Liikluskorraldus pindamistöödel peab vastama majandusja taristuministri 13. juuli 2018.a määruses nr 43 „Nõuded ajutisele liikluskorraldusele“ toodud nõuetele. Pindamistööde käigus ja pindamiskihi formeerimise ajal piirab Töövõtja sõidukiirust pinnatud teel ühe nädala jooksul. Vahetult pindamise järel tohib sõita kiirusega kuni 30 km/h, mida suurendatakse vastavalt pindamiskihi tihendamisele. Kiiruspiirangu kõrvaldamise eel harjatakse ja kogutakse teelt lahtine killustik 7 päeva jooksul, hoidudes pindamiskihi kahjustamisest.

3.14 Töövõtja peab enne sideaine kasutamise algust esitama materjali vastavust tõendavad dokumendid ning labori katsetulemused täitematerjali ja sideaine vahelise nakke kohta omanikujärelevalvele (Tellijale).

3.15 Õhutemperatuur pindamistööde ajal peab olema nafta- ja põlevkivibituumenite kasutamisel vähemalt +15°C ja bituumenemulsioonide kasutamisel vähemalt +10°C ning teekatte temperatuur vastavalt +10°C ja +5°C. Pindamistöid ei tohi teha märjale alusele ega sademete korral.

3.16 Töövõtja peab tagama objektil piisava tehnika, materjali ja kvalifitseeritud tööjõu olemasolu töö kvaliteetseks ja tehnoloogiliselt lühema ajaga teostamiseks.

**4. Hanke mahud**

4.1 Alajaama tee, Kaliküla~2100 m2 - Teostada profiiliparandus sõelutud freesipuruga. Tehtud tööd vaadatakse üle koos Tellijaga ning kvaliteetse töö korral otsustatakse teostada pindamine. - Pindamine teostada vastavalt Maanteeameti peadirektori käskirja nr. 0326, 28. 12. 2020 „Pindamisjuhis“ toodud nõuetele. Objekti asukoht:

<https://kaart.delfi.ee?bookmark=79b6b9ef05b480b7d4548ee8382197fa>